Olqa Konstantinovna (Yunanıstan kraliçası)

**Olqa Konstantinovna** (; ) — Yunanıstan kralı I Georqun xanımı, Yunan kraliçası.

## Həyatı
Romanovlar sülaləsinə mənsub olan Olqa, Böyük knyaz Konstantin Nikolayeviçin və xanımı Saksen-Altenburqlu Aleksandranın ən böyük qızı idi. Uşaqlıq və ilk gənclik illəri Rusiya imperiyasında, xüsusilə də Sankt-Peterburq, Krım və Polşada keçdi.

27 oktyabr 1867-ci ildə Sankt-Peterburqdakı Qış sarayında gənc Yunanıstan kralı I Georqla evləndirildi. Cütlüyün 8 övladı doğuldu:

* I Konstantin
* Şahzadə Georq
* Şahzadə Aleksandra
* Şahzadə Nikolay
* Şahzadə Mariya
* Olqa (7 aprel 1880 - 2 noyabr 1880)
* Şahzadə Endryu
* Şahzadə Xristofor

1913-cü ildə ərinin sui-qəsd nəticəsində öldürülməsinin ardından Rusiyaya qayıtdı. Birinci Dünya müharibəsi illərində qardaşına məxsus olan Pavlovskiy sarayında hərbi hospital təşkil etdi. 1917 Oktyabr inqilabının ardından sarayda əsir tutulsa da, Danimarka səfirinin müdaxiləsiylə saraydan çıxarıldı və İsveçrəyə qaçmasına icazə verildi. Böyük oğlu I Konstantinin taxtdan endirilməsi səbəbilə Yunanıstanda qala bilmədi. Ancaq nəvəsi Kral Aleksandrın ölümcül xəstəliyi əsnasında Afinaya qayıtdı. Nəvəsinin ölməsi ilə oğlu I Konstantinin taxta qayıtması arasındakı bir aylıq müddət zərfində naibə olaraq hakimiyyəti ələ aldı. Ancaq Türkiyə ilə müharibədə Yunanıstanın məğlub olması nəticəsində qurulan hərbi diktatura oğlunu ikinci dəfə taxtdan endirdi. Bu dəfə oğluyla birlikdə İtaliyaya sürgünə yollandı. Oğlunun qısa zaman sonra burada vəfat etməsinin ardından qalan illərini Böyük Britaniya və Fransada keçirdi.

Son illərində səhhətiylə bağlı problemlər yaşadı. Görmə zəifliyi səbəbilə bir neçə dəfə Parisdə əməliyyat olundu. Üstəlik yerimə problemi yaşadı. 1923-cü ildən etibarən kiçik oğlu Şahzadə Xristoforun yanında yaşadı. 18 iyun 1926-cı ildə onun Romadakı evində vəfat etdi. Monarxiya rejiminə qarşı olmasına baxmayaraq, keçmiş kraliçalarına bağlı qalan yunanlar onun Afinada dəfn edilməsini təklif etsələr də, bu təklif ailə tərəfindən geri çevrildi. 22 iyunda Romadakı Pravoslav kilsəsində keçirilən mərasimin ardından cənazə, ertəsi gün daşındığı Florensiyadakı rus kilsəsinin zirzəmisinə dəfn olundu. Cənazə Yunanıstanda monarxiyanın bərpasından sonra 17 noyabr 1936-cı ildə Tatoy sarayında ərinin məzarı yanına köçürüldü.

## Qalereya

Fayl:1867. Портрет великой княжны Ольги Константиновны.jpg|**Olqa Konstantinovna** (1867-ci il)
Fayl:Queen Olga of the Hellenes.jpg|**Kraliça Olqa**, ənənəvi yunan geyimində (1870-ci illər)
Fayl:Grand Duchess Alexandra Georgievna with her mother Queen Olga.jpg|**Kraliça Olqa**, qızı Aleksandra ilə birlikdə (1888-ci ildə)
Fayl:Королева Эллинов Ольга, Крит 1905.jpg|**Kraliça Olqa**, Krit adasında (1905-ci il)
Fayl:Alexandra Iosifovna with her daughter Olga.jpg|**Kraliça Olqa**, anası ilə birlikdə (1909-cu il)
Fayl:Princess Aspacia, Prince Christopher and Dowager Queen of Greece.jpg|**Kraliça Olqa**, oğlu Xristoforun toy mərasimində (1920-ci il) 
Fayl:Queen Olga, Princess Maria of Greece and her second husband Admiral Ioannides.jpg|**Kraliça Olqa**, qızı Mariya və kürəkəniylə birlikdə (1920-ci il) 


## Mənbə

### Ədəbiyyat

* 
* 
* 
* 
* 
* 
* 
* 
* 
* 
* 
* 
* 
* 
* 
* 

### İstinadlar